CELEX: 62017TN0732
Language: sl
Date: 2017-10-27 00:00:00
Title: Zadeva T-732/17: Tožba, vložena 27. oktobra 2017 – Dreute/Parlament

15.1.2018   
            
            
               SL
            
            
               Uradni list Evropske unije
            
            
               C 13/25
            
         Tožba, vložena 27. oktobra 2017 – Dreute/Parlament
   (Zadeva T-732/17)
   (2018/C 013/39)
   Jezik postopka: francoščina
   
      Stranki
   
   
      Tožeča stranka: Olivier Dreute (Bruselj, Belgija) (zastopnika: L. Levi in A. Blot, odvetnika)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je ta tožba dopustna in utemeljena;
            
         in zato:
   
               —
            
            
               za ničen razglasi Sklep generalnega sekretarja Evropskega parlamenta z dne 30. januarja 2017 o premestitvi tožeče stranke iz urada predsednika Evropskega parlamenta v generalni direktorat za parlamentarne raziskovalne storitve – direktorat za knjižnico – Evropskega parlamenta z učinkom od 17. januarja 2017;
            
         
               —
            
            
               za ničen razglasi sklep organa za imenovanja z dne 20. julija 2017, s katerim je bil zavrnjen ugovor tožeče stranke z dne 28. aprila 2017;
            
         
               —
            
            
               če je potrebno, za ničen razglasi sklep generalnega sekretarja z dne 12. julija 2017 o napotitvi tožeče stranke v interesu službe h Komisiji od 24. maja 2017 do 31. decembra 2017 v delu, v katerem ta sklep pomeni posledico sklepov z dne 30. januarja 2017 in 20. julija 2017;
            
         
               —
            
            
               naloži plačilo odškodnine v znesku 20 000 EUR za nepremoženjsko škodo, ki jo je utrpela tožeča stranka;
            
         
               —
            
            
               toženi stranki naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet razlogov.
   
               1.
            
            
               Prvi tožbeni razlog zadeva nepristojnost avtorja izpodbijanega sklepa, saj je bil po mnenju tožeče stranke za določitev njenega novega delovnega mesta pristojen predsednik Evropskega parlamenta, ne pa generalni sekretar parlamenta.
            
         
               2.
            
            
               Drugi tožbeni razlog, naveden podredno, se nanaša na kršitev pravice do izjave in kršitev Sklepa z dne 24. septembra 2015, PERS-DGD(2015)44042, v zvezi s premeščanjem delovnih mest znotraj generalnega direktorata ali med generalnimi direktorati.
            
         
               3.
            
            
               Tretji tožbeni razlog, naveden podredno, se nanaša na kršitev načela pravne varnosti.
            
         
               4.
            
            
               Četrti tožbeni razlog, naveden podredno, se nanaša na zlorabo pooblastil.
            
         
               5.
            
            
               Peti tožbeni razlog, naveden podredno, se nanaša na kršitev načela dobrega upravljanja in dolžnosti skrbnega ravnanja.